Kosi toranj u Pisi

**Krivi toranj u [[Piza|Pizi]]** (italijanski: ***Torre pendente di Pisa*** ili jednostavno ***Torre di Pisa***), je zvonik katedrale smeštene u gradu Piza, Italija, na trgu koji se zove Kampo de Mirakoli (*Campo dei Miracoli*).

Zvonik je trebalo da bude potpuno vertikalan, ali je počeo da se krivi neposredno posle početka izgradnje tornja u avgustu 1173. godine. Visina tornja od zemlje do niže strane je 55.86 metara, a od zemlje do više strane je 56.7 metara. Debljina zidova pri dnu je 4.09 m, a pri vrhu 2.48 m. Toranj je iskrivljen za 5,5%. Težina tornja je procenjena na oko 14,453 tona. Zvonik ima 294 stepenika.

## Izgradnja tornja
Temelje tornja je postavio čuveni arhitekta Bonano Pisano (*Bonanno Pisano*) 1173. godine i na njemu radio do 1185. kada je iznenada nestao, ostavljajući građevinu sa samo tri i po sprata visine. Ne postoje tačni podaci o tome da li je Bonano zaustavio radove zbog toga što je shvatio da se Toranj naginje ili je možda umro. Tako je Toranj, napola završen, stajao punih 90 godina sve dok drugi arhitekta, Guljeljmo de Instrik, nije odlučio da se angažuje na ovom projektu. Godine 1250. čak nekoliko arhitekata je pokušalo da ga ispravi, ali je on i dalje tonuo. Izgradnja je dovršena 1360. godine.

## Ispravljanje tornja
Do 1990. godine, toranj u Pizi se toliko nakrivio da su zvaničnici morali da ga zatvore za posetioce i pokrenu sanacione radove. Inženjeri su uspeli da smanje nagib za 44 centimetra, vrativši toranj u položaj koji je imao 1838. godine. Krivi toranj u Pizi ponovo je otvoren za posetioce i turiste u decembru 2001. godine.

Kada su inženjeri započeli poduhvat, prvo su zbog obezbeđenja opasali kolosa jakim čeličnim užadima. Toranj se i dalje naginjao i jedini način da se on učvrsti i u takvom položaju ostane i sledeći milenijum, bio je da se temelji iznova naprave. Stručnjaci su veoma oprezno kopali ispod tornja vadeći velike količine zemlje. Zatim je toranj ispravljen uz pomoć 800 tona teških olovnih tegova.

"*Vratili smo svetu jedno od najvrednijih umetničkih dela*", rekao je arhitekta Mikele Jamiolkovski. "Spasilačka akcija" koštala je preko 50 miliona nemačkih maraka.

## Tehnički podaci

* Geografske koordinate: 
* Nadmorska visina "Trga Čuda" (*Piazza dei Miracoli*): oko 2 metra.
* Visina tornja: 55.863 m.
* Spoljašnji prečnik osnove: 15.484 m.
* Unutrašnji prečnik osnove: 7.368 m.
* Težina: 14,453 tona.
* Debljina zidova osnove: 4.09 m.
* Pravac krivljenja: 1173-1250 severno, 1272-1997 južno.
* Broj zvona: 7
* Prvo zvono: *L'assunta*, napravljeno 1654. godine, težina je 3,620&nbsp;kg.
* Drugo zvono: *Il Crocifisso*, napravljeno 1572. godine, težina je 2,462&nbsp;kg.
* Treće zvono: *San Ranieri*, pravljeno od 1719. do 1721. godine, težina je 1,448&nbsp;kg.
* Četvrto zvono: *La Terza*, napravljeno 1473. godine, težina je 300&nbsp;kg.
* Peto zvono: *La Pasquereccia*, napravljeno 1262. godine, težina je 1,014&nbsp;kg.
* Šesto zvono: *Il Vespruccio*, napravljeno 1501. godine, težina je 1,000&nbsp;kg.
* Sedmo zvono: *Del Pozzetto*, napravljeno 1606. godine, težina je 652&nbsp;kg.
* Broj stepenika do vrha: 294.

## Reference

## Vanjske veze

* Krivi toranj u Pizi *Virtual reality* filmovi
* Zvaničan vebsajt  na engleskom i italijanskom jeziku